Toortsie se Toeka Tokkel oor Safari | Toortsie, Kameel en Bokbaaivygie se blog
← Pantoffels op safari
Daar’s ‘n verskil tussen mal en mal →
Posted on Augustus 23, 2016	by Toortsie
In opdrag van Scrapydo. Ek vra vir haar of ‘safari’ ‘toer’ beteken en sy sê ‘n bietjie meer avontuurlustig. Nou ja, ek hét haar gewaarsku!
Hierdie is ‘n ou bloginskrywing wat ‘n bietjie opgedollie is, so sommige mense sal dit dalk herken, dié met geheues soos olifante! 😉 Om die waarheid te sê, hierdie vorige bloginskrywing was alreeds ‘n herhaling van ‘n nóg ouer weergawe wat op my ou blog, Madele oor Leef, geskryf was.
Ons was op ‘n tent-safari in Namibië. Ons het eers by Palmwag geslaap, in tentjies in die oopte – ek bedoel, daar is nie omheinings om die kamp nie! So, as jy in die nag ‘n draaitjie wil loop, lig jy net met jou flits so in die rondte en dan spring jy vir die toilet.
By Palmwag is die bekende Sebastiaan, ‘n olifant. Ons word mooi geleer dat ons hom glad nie mag pla nie. Hy beweeg maar daar rond, dan vreet hy naby jou tent aan die boom, netnou is hy weer iewers anders. Sou hy in die pad wees as jy wil toilet toe gaan, dan knyp jy maar totdat hy weer besluit om aan te skuif!
By Brandberg waarsku hulle ons teen die woestynolifante wat soms deur die kamp beweeg, waarop my man so ‘n lekker snork gee. “Watse olifante! Hulle bly waarsku en ons sien hulle nêrens.” Elke tentjie is heerlik onder ‘n boom opgeslaan, tog te lekker. Terloops, by daardie “kamp” het die badkamers nie eintlik deure nie. Ook nie dakke nie!!! Dis sulke riet-“mure”. As jy in die badkamer is, sit jy ‘n stokkie so skeef neer, dan weet iemand anders dis beset! Daardie nag stap ‘n tienermeisie alleen toilet toe en toe sy klaar is en weer so met haar flits lig, sien sy geel oë.
Die een nag hoor ons ‘n vreeslike lawaai. Dit was ‘n klomp donkies wat deur die kamp hardloop, maar die groot lawaai was ‘n trop olifante wat ook die kamp betree het. Hulle kom baklei toe styf teen ons tent. Ons lê doodstil, te bang om te beweeg of om ‘n geluid te maak. Jy kon die olifante se mae hoor rommel! En hulle was OMGEKRAP! As olifante baklei kyk hulle nie waar hulle hulle pote neersit nie!! Die volgende oomblik skuur daar net ‘n tak teen ons tent, ‘n tak wat hulle bokant ons tent afgeskeur het!
En dan het ek nog nie eers vertel van ons stap in die Kruger Wildtuin nie! (Kliek op die skakel en gaan lees ‘n bietjie!) Nee man, 400 woorde is te min! Wat van die lekker kameelrit by die Rooi See?
Scrapydo, kwalifiseer hierdie storie vir die safari-uitdaging? Die OLIFANT op die STAPROETE in die WILDTUIN.
This entry was posted in Reis-ervarings and tagged olifante, Olifante by Palmwag, woestynolifante. Bookmark the permalink.
23 Responses to Toortsie se Toeka Tokkel oor Safari
Augustus 23, 2016 om 7:39 vm
Jou man het daardie olifante geroep .et sy aanmerking. Weet nie hoekom nie… maar “jy roep die olifant” werk elke keer.
Augustus 23, 2016 om 2:17 nm
Haha,oulik geskryf,Toortsie.Ek en manlief het ook al by Brandberg gekamp en die donkies het ons mal gemaak…geklink of hulle deur ons tent wou hardloop.Ai die woestynolifante…my gunstelinge…dog gevaarlik!
Augustus 23, 2016 om 5:04 nm
Verbeel ek my, of het julle ook daar met die olifante deurmekaar geraak?
Augustus 23, 2016 om 7:26 nm
Gelukkig nie slegte ervarings gehad nie.Dis asof die olifante rustiger is oor mense se teenwoordigheid.Hulle raak gewoond aan voertuie.Ons Gidsvriend wat ons na al hierdie plekke neem,se pa is doodgetrap deur ‘n olifant…juis daar by Purros.
Augustus 23, 2016 om 8:06 nm
Augustus 23, 2016 om 8:18 nm
Dit was sy eie skuld.Hy het in die donker gaan stap en onbewustelik reg op die olifant afgestap.Dit was baie tragies.
Augustus 23, 2016 om 8:46 nm
Ai. Ons situasie – die olifante het dalk nie my hoor asemhaal nie, maar hy het dalk my hart hoor klop!
Augustus 23, 2016 om 7:23 nm
Nee dankie vat maar verby met my!
Augustus 23, 2016 om 8:43 nm
Janee, ek en Tina sal maar tuis bly en tee drink.
Augustus 24, 2016 om 4:09 vm
Augustus 24, 2016 om 10:13 vm
Jy kwalifiseer met vlieënd vaandels. Beide is goue safaries. Olifante so naby is seker ook maar skrikwekkend as mens so stap. Het die vertellings werklik geniet!
Augustus 24, 2016 om 10:22 vm
Oee ek moet daai video soek!
Ek glo hul het my hart hoor klop
Augustus 24, 2016 om 11:36 nm
Ek dink ook so want hul is baie fyn met waarneem.
Augustus 24, 2016 om 11:44 nm
Hul het beslis geweet ons is daar. En hul het geweet dat olifante my gunstelingdier is en dat ek lief, lief, lief is vir olifante en hul wou graag my verblyf in Brandberg iets maak wat ek nooit sal vergeet nie!
Weet jy, een van die ander mense se kar het teen hul tentjie gestaan. Hul is tussen due kar en die tentjie deur!
Wow, wys hoe fyn is hul ingestel. Selfs dat hul so sag loop is wonderlik.
Augustus 24, 2016 om 11:47 nm
Blykbaar sal hul jou nie sommer raaktrap nie, maar as hul kwaad is, kan dit gebeur omdat hul dan nie so let op waar hul hul voete neersit nie.
Augustus 25, 2016 om 9:17 vm
Klink heel logies! Steeds maar n waagstuk!
Augustus 25, 2016 om 9:43 vm
Kyk nou gou of jy dit kan sien? Ek het dit op die post gesit, maar ook op Toortsie se faceboekblad.
Augustus 24, 2016 om 11:40 nm
Ja hy werk! Geewizzz hy was naby! Gelukkig het hy nie sy ore begin flap nie. Dankie vir die byvoegsel.
355,155 ste persoon wat hier inloer! Baie dankie en welkom! Hoop jy loer weer in.